Fataucin mata a Najeriya

Fataucin mata a Najeriya wata hanya ce da ake fataucin bil'adama wanda ya shafi bautar haihuwa ko cin zarafin kasuwanci a Najeriya. Wannan ya ƙunshi cin zarafi da motsi na mutane daga wannan wuri zuwa wancan ta hanyar tilastawa, yaudara ko tilasta musu yin lalata da su don basu kuɗi da yin zinace-zinace.

A cewar wani rahoto da Hukumar Kula da Hijira ta Duniya (IMO) ta fitar, Italiya na ɗaya daga cikin manyan wuraren da masu safarar mata don karuwanci ke zuwa inda ake samun ƙaruwar masu shigowa daga Najeriya zuwa Italiya a watan Janairun 2017.

Masu harkar bayar da kansu ta hanyar mallaka kansu ga mazajen da ba na Aure ba a Najeriya ana kiransu da karuwai ko kuma ƴan'matan kan titi *ashawo* kuma wadannan mutane ne da aka tilasta musu yin hakan ko kuma suna yin lalata da son rai don neman kuɗi ne. A wani ɓangare na shirin gwamnati na rage barazanar masu yin lalata a Najeriya, Muƙaddashin Daraktan Sabis na Jin Dadin Jama’a na Abuja FCT  ya yi zargin cewa an kama sama da ƴan kasuwa 27 ƴan kasuwa a wani samame da ta kai kan gidajen karuwai a babban birnin tarayya. 

A wani labarin kuma, Hukumar Hisbah ta jihar Jigawa wadda take da cibiya a Kano ta bayyana cewa ta kama Karuwai  sama da 44 a wani yanki na jihar. Wannan kamen ya nuna cewa duk da cewa al’ummar Najeriya ba su cika yarda da wanzuwar masu yin lalata da su ba, amma wanzuwarsu da ayyukansu na ci gaba da bunƙasa a kasar wanda ya kai ga fataucin karuwai zuwa wasu ƙasashen waje.

Yaƙi da safarar jima'i/karuwanci da gwamnatin tarayyar Najeriya ta yi ya sa aka kafa hukumomi don yin ayyukan daƙile wannan matsalar a Najeriya.Wasu daga cikins Hukumomin sun haɗa da Hukumar hana fataucin Bil Adama ta kasa (NAPTIP), Network Against Child Trafficking, Cin Zarafi da Ma'aikata (NACTAL) da kuma dokar hana fataucin mutane (Haramta) tilastawa da gudanar da mulki, 2015.

Manazarta

Category: Najeriya